Sag C-321/11

Germán Rodríguez Cachafeiro

og

María de los Reyes Martínez-Reboredo Varela-Villamor

mod

Iberia, Líneas Aéreas de España SA

(anmodning om præjudiciel afgørelse indgivet af Juzgado de lo Mercantil no 2 de A Coruña)

»Luftfart — forordning (EF) nr. 261/2004 — kompensation til passagerer ved boardingafvisning — begrebet »boardingafvisning« — luftfartsselskabs annullation af en passagers boardingkort som følge af en forventet forsinkelse af en forudgående flyvning, som var registreret samtidigt med den pågældende flyvning, og som blev varetaget af samme luftfartsselskab«

Sammendrag – Domstolens dom (Tredje Afdeling) af 4. oktober 2012

Transport – luftfart – forordning nr. 261/2004 – fælles bestemmelser om kompensation og bistand til luftfartspassagerer ved boardingafvisning og ved aflysning eller lange forsinkelser – boardingafvisning – begreb – vid fortolkning – begreb, som omfatter alle tilfælde af afvisning af en passager – transportkontrakt, som omfatter flere flyvninger, der følger efter hinanden – nægtelse af boarding på den anden flyvning som følge af den første flyvnings forsinkelse – forsinkelse, som skal tilskrives luftfartsselskabet – omfattet

[Europa-Parlamentets og Rådets forordning nr. 261/2004, første betragtning og art. 2, litra, j), og art. 3, stk. 2; Rådets forordning nr. 295/91, art. 1]

Artikel 2, litra j), i forordning nr. 261/2004 om fælles bestemmelser om kompensation og bistand til luftfartspassagerer ved boardingafvisning og ved aflysning eller lange forsinkelser og om ophævelse af forordning nr. 295/91, sammenholdt med artikel 3, stk. 2, i forordning nr. 261/2004, skal fortolkes således, at begrebet »boardingafvisning« omfatter den situation, hvor et luftfartsselskab i forbindelse med en samlet transportkontrakt, som omfatter flere reservationer til flyvninger, der følger umiddelbart efter hinanden og er registreret samtidigt, nægter visse passagerer at boarde med den begrundelse, at den første flyvning, der er omfattet af deres reservation, er forsinket, hvilket kan tilskrives dette luftfartsselskab, og at luftfartsselskabet fejlagtigt har vurderet, at disse passagerer ikke vil nå frem i tide til at boarde den anden flyvning.

EU-lovgiver har nemlig udvidet rækkevidden af nævnte definition ud over det ene tilfælde med afvisning på grund af overbookning, som tidligere var omhandlet i artikel 1 i forordning nr. 295/91 om en ordning for kompensation til ruteflypassagerer, der afvises på grund af overbookning, og givet den en vid betydning, som omfatter samtlige de tilfælde, hvor et luftfartsselskab afviser en passager.

Desuden ville en begrænsning af rækkevidden af begrebet »boardingafvisning« alene til tilfælde af overbookning i praksis føre til en væsentlig nedsættelse af den beskyttelse, som gives passagerer i henhold til forordning nr. 261/2004, og ville følgelig være i strid med forordningens formål, nævnt i første betragtning hertil, som er at sikre et højt beskyttelsesniveau for passagerer, hvilket begrunder en vid fortolkning af disses rettigheder.

(jf. præmis 23-25 og 36 samt domskonkl.)

Sag C-321/11

Germán Rodríguez Cachafeiro

og

María de los Reyes Martínez-Reboredo Varela-Villamor

mod

Iberia, Líneas Aéreas de España SA

(anmodning om præjudiciel afgørelse indgivet af Juzgado de lo Mercantil no 2 de A Coruña)

»Luftfart — forordning (EF) nr. 261/2004 — kompensation til passagerer ved boardingafvisning — begrebet »boardingafvisning« — luftfartsselskabs annullation af en passagers boardingkort som følge af en forventet forsinkelse af en forudgående flyvning, som var registreret samtidigt med den pågældende flyvning, og som blev varetaget af samme luftfartsselskab«

Sammendrag – Domstolens dom (Tredje Afdeling) af 4. oktober 2012

Transport — luftfart — forordning nr. 261/2004 — fælles bestemmelser om kompensation og bistand til luftfartspassagerer ved boardingafvisning og ved aflysning eller lange forsinkelser — boardingafvisning — begreb — vid fortolkning — begreb, som omfatter alle tilfælde af afvisning af en passager — transportkontrakt, som omfatter flere flyvninger, der følger efter hinanden — nægtelse af boarding på den anden flyvning som følge af den første flyvnings forsinkelse — forsinkelse, som skal tilskrives luftfartsselskabet — omfattet

[Europa-Parlamentets og Rådets forordning nr. 261/2004, første betragtning og art. 2, litra, j), og art. 3, stk. 2; Rådets forordning nr. 295/91, art. 1]

Artikel 2, litra j), i forordning nr. 261/2004 om fælles bestemmelser om kompensation og bistand til luftfartspassagerer ved boardingafvisning og ved aflysning eller lange forsinkelser og om ophævelse af forordning nr. 295/91, sammenholdt med artikel 3, stk. 2, i forordning nr. 261/2004, skal fortolkes således, at begrebet »boardingafvisning« omfatter den situation, hvor et luftfartsselskab i forbindelse med en samlet transportkontrakt, som omfatter flere reservationer til flyvninger, der følger umiddelbart efter hinanden og er registreret samtidigt, nægter visse passagerer at boarde med den begrundelse, at den første flyvning, der er omfattet af deres reservation, er forsinket, hvilket kan tilskrives dette luftfartsselskab, og at luftfartsselskabet fejlagtigt har vurderet, at disse passagerer ikke vil nå frem i tide til at boarde den anden flyvning.

EU-lovgiver har nemlig udvidet rækkevidden af nævnte definition ud over det ene tilfælde med afvisning på grund af overbookning, som tidligere var omhandlet i artikel 1 i forordning nr. 295/91 om en ordning for kompensation til ruteflypassagerer, der afvises på grund af overbookning, og givet den en vid betydning, som omfatter samtlige de tilfælde, hvor et luftfartsselskab afviser en passager.

Desuden ville en begrænsning af rækkevidden af begrebet »boardingafvisning« alene til tilfælde af overbookning i praksis føre til en væsentlig nedsættelse af den beskyttelse, som gives passagerer i henhold til forordning nr. 261/2004, og ville følgelig være i strid med forordningens formål, nævnt i første betragtning hertil, som er at sikre et højt beskyttelsesniveau for passagerer, hvilket begrunder en vid fortolkning af disses rettigheder.

(jf. præmis 23-25 og 36 samt domskonkl.)